Hans Raastad

Hans Jørgen Raastad (født 8. mai 1943 i Skien)Omtale fra arbeiderbevegelsens arkiv var leder for Arbeidernes ungdomsfylking i årene 1969 til 1971.

Raastad tok eksamen ved Telemark Handelsgymnas i Skien og er utdannet siviløkonom fra Norges Handelshøyskole (NHH) i Bergen (1968). Han arbeidet som konsulent ved finansrådmannens kontor i Skien og ble året etter valgt til formann i AUF.Side 371, 538. Terje Halvorsen: Partiets salt, Pax, Oslo 2003 Han hadde tidligere vært formann i Klosterskogen og Gimsøy AUL i Skien og formann i Telemark distriktslag av AUF. 

Raastad overtok ledelsen i AUF i en politisk brytningstid med sterk radikalisering blant ungdommen. Raastad og AUF la seg på flere områder på kollisjonskurs med moderpartiet.Side 374. Terje Halvorsen: Partiets salt, Pax, Oslo 2003 Spesielt ble AUFs engasjement mot NATO og EEC (EU) problematisk for DNA-ledelsen.Side 377, 381, 393. Terje Halvorsen: Partiets salt, Pax, Oslo 2003 Raastad var i en periode også  formann for Vietnambevegelsen i Norge.

Han har arbeidet som økonom i Samvirke Forsikring, Tiden Norsk Forlag og Folkets brevskole. Fra 1988 til 1991 var han administrerende direktør i Arbeiderbladet og var en periode formann i Oslo-Avisenes forening. Deretter var han fram til 1993 økonomisjef i Oslo kommunale kontorbedrift, før han ble økonomisjef i Sagene Torshov bydelsforvaltning i Oslo.«Hans Jørgen Raastad 60 år 8. mai», NTBtekst 16. april 2003

Raastad har også vært medlem av representantskapet og kontrollkomiteen i OBOS, styreformann i Norsk Film AS og Utøya AS, medlem av Østlandsdata AS, A-pressens Samvirke AL og Statens styre for Pengelotteriet.

 Referanser 

Kategori:AUFs ledelse
Kategori:Norske siviløkonomer fra NHH
Kategori:Personer fra Skien kommune